  Анжелика Тихонова корреспондент Россилэн дышетонъя но тодосъя министрез Ольга Васильева историяя огъя кун экзаменэз одно ик сётоноосыз пӧлы пыртон понна луэмзэ вераз. Со сярысь со ивортӥз 20-тӥ тулыспалэ «История в XXI веке глазами школьников» конференциын Москваын, ивортэ «Интерфакс». Солэн кылъёсызъя, одно ик сётоно экзаменэз пыртыны ӵектӥз Федераци Кенешлэн тӧроезлэн воштӥсез Галина Карелова. Озьы ик со юанэз трос пол ӝутъязы ини Федераци Кенешлэн мукет ёзчиосыз но. «Тани мон — нырысь ик историк сямен — юн оскисько, со одно ик луыны кулэ шуыса» Россиысь дышетонъя но тодосъя министр Ольга ВасилеваСо дыре ик Васильева та ужпум эскеремез кулэ шуыса пусйиз. «Валамон ини, ужпумез эскерыны кулэ, пыртон дырзэ эскерыны. Валамон, со та секундэ ик уз лэсьтӥськы», — валэктӥз министр. Тодэ вайытом, 2016-тӥ арын огъя кун экзаменэз дырызлэсь вазь сётон вакытэ Удмуртиысь школаез йылпумъясь 14 пиналъёс пӧлысь 6-ез историяя экзаменэз сётыны ӧз быгатэ. Соос тужгес ӧжытсэ 32 баллэз люканы ӧз пӧрмытэ. Элькунысьтымы дышетонъя но тодосъя министерствоысь Огъя дышетонъя управленилэн кивалтӥсез Лариса Пластинина верамъя, та учыръя дышетӥсьёслэн тодон-валан сётон ӟечлыксы ляб шуыса йылпумъянъёс лэсьтыны кулэ ӧвӧл. Тегъёс: Дышетон Россия история ЕГЭ Дышетонъянонаукаяминистерство  